ജെയ്‌ഗർ ചാർട്ട്

സമീപ കാഴ്ച പരിശോധിക്കാൻ ഉപയോഗിക്കുന്ന ഒരു കാഴ്ച പരിശോധന ചാർട്ട് ആണ് ജെയ്‌ഗർ ചാർട്ട് . ചാർട്ടിലെ ഖണ്ഡികയിൽ ഉൾപ്പെടുത്തിയിരിക്കുന്ന അക്ഷര വലുപ്പങ്ങൾ 0.37 മില്ലീമീറ്ററിൽ തുടങ്ങി 2.5 മില്ലീമീറ്ററായി വർദ്ധിക്കുന്നു.  കണ്ണിൽ നിന്ന് ഒരു നിശ്ചിത അകലത്തിൽ ഒരു രോഗി ഈ കാർഡ് പിടിക്കണം. രോഗിക്ക് വായിക്കാൻ കഴിയുന്ന ഏറ്റവും ചെറിയ പ്രിന്റ് അവരുടെ സമീപ കാഴ്ചയിലെ വിഷ്വൽ അക്വിറ്റി നിർണ്ണയിക്കുന്നു.  1867ൽ അവതരിപ്പിച്ച യഥാർത്ഥ ചാർട്ടിൽ ഏഴ് ഖണ്ഡികകളും ഏഴ് പോയിന്റ് സ്കെയിലും അടങ്ങിയ ഒരു വാചകം ആണ് ഉണ്ടായിരുന്നത്.  

ജെയ്‌ഗർ കാർഡുകൾ സ്റ്റാൻഡേർഡ് ചെയ്തിട്ടില്ല, നിലവിൽ ഉപയോഗത്തിലുള്ള വിവിധ ജെയ്‌ഗർ കാർഡുകളിലെ ടെസ്റ്റ് അക്ഷരങ്ങളുടെ യഥാർത്ഥ വലുപ്പത്തിന്റെ വേരിയബിളിറ്റി വളരെ ഉയർന്നതാണ്. അതിനാൽ, വ്യത്യസ്ത ജെയ്‌ഗർ കാർഡുകൾ ഉപയോഗിച്ചുള്ള പരിശോധനാ ഫലങ്ങൾ താരതമ്യപ്പെടുത്താനാവില്ല. 

ദൂര കാഴ്ച അളക്കാൻ സാധാരണയായി ഉപയോഗിക്കുന്ന സ്നെല്ലെൻ ചാർട്ടിന്റെ ചെറിയ രൂപം പോലെ മറ്റ് തരത്തിലുള്ള ചാർട്ടുകൾ ഉപയോഗിച്ചും  സമീപ കാഴ്ച അളക്കാറുണ്ട്.

 പരാമർശങ്ങൾ 

വർഗ്ഗം:നേത്രവിജ്ഞാനം
വർഗ്ഗം:ഒപ്റ്റോമെട്രി